Karai León Cadogan opohu va'ekue heta vése umi Mbya tavakuéra Paraguáipe. Oikuaa porã va'ekue oñe'ẽ ha ha'ekuéra omombe'u ichupe gueko marangatu, ñembo'e ha gueko porã. Don León omoĩ ohendu va'ekue kuatiápe, guarani ñe'ẽme ha castellánope avei. Kóa ko kuatia hérava "Ayvu Rapyta". Che amoĩ ko kuatia parte che ñe'ẽ alemánpe. Ha upéi amombe'u avei mba'éichagua 1970 guive Paĩ-Tavyterã / Kaiowá ha Ava-Guarani / Ñandéva, Paraguáipe ha Mato Grosso do Sul Brasílpe, karai káusagui oiko hasy ha mba'éichagua karaikuéra nomboetéi ko ley guasu yvyrehegua.